
КОЕ Е БЕБЕТО НА ГОДИНАТА ?
Накъде след раждането на Първото бебе на 2014-а

На 5 януари 2014 г., 11.00 ч. в Пресклуба на БТА, за четиринайсети път ще бъдат обявени резултатите от Националната кампания БЕБЕ НА ГОДИНАТА.

Как приключваме 2013-а? Колко новородени изплакаха на Нова година? Какво се крие зад числата за ниската раждаемост? Накъде след раждането на Първото бебе на 2014-а?

В пресконференцията  ще участват:
· Д-р Антония Григорова, Инициатор на БЕБЕ НА ГОДИНАТА;
· Лидия Чорбанова, Съветник на Министъра на здравеопазването;
· Инж. Йордан Арнаудов, Началник отдел Информационни технологии към Дирекция „Национални здравни данни и електронно здравеопазване“, НЦОЗА;
· Стефка Сарафова ,  Сдружение „Зачатие“;
· Радина Велчева, Фондация „Искам бебе“;
· Нина Николова, Фондация „Нашите недоносени деца“.

Ще бъде представено и новото бижу на БЕБЕ НА ГОДИНАТА, изработено от Вида Пиронкова –  художник, композитор и писател.

